**Príloha č. 3 – Návrh kúpnej zmluvy**

**KÚPNA ZMLUVA č. ZM/2025/ /50500**

uzatvorená podľa § 588 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník) (ďalej len „Zmluva“)

**Zmluvné strany:**

**1. Predávajúci:**

Obchodné meno: Národná diaľničná spoločnosť, a.s.

Sídlo: Dúbravská cesta 14, 841 04 Bratislava

IČO: 35 919 001

Právna forma: akciová spoločnosť zapísaná v Obchodnom registri Mestského súdu Bratislava III, Oddiel: Sa, Vložka č.: 3518/B

Štatutárny orgán: predstavenstvo zastúpené:

Ing. Filip Macháček,

predseda predstavenstva a generálny riaditeľ

PhDr. Rastislav Droppa, podpredseda predstavenstva

Bankové spojenie: Štátna pokladnica

IBAN: SK95 8180 0000 0070 0069 4593

SWIFT: SPSRSKBA

DIČ: 2021937775

IČ DPH: SK2021937775

(ďalej len „Predávajúci“)

a

**2. Kupujúci:**

Meno a Priezvisko:

Trvalé bydlisko:

Dátum narodenia:

Bankové spojenie:

IBAN:

SWIFT:

(ďalej len „Kupujúci“)

(Predávajúci a Kupujúci ďalej len „Zmluvné strany“ alebo jednotlivo len „Zmluvná strana“)

**Úvodné ustanovenia**

Predaj predmetu kúpy uvedeného v článku I. bod 1.2 zmluvy sa realizuje na základe rozhodnutia predstavenstva číslo xx/20xx zo dňa xx.xx.202x a návrhu vyraďovacej komisie č. xxxxx/xx/202x zo dňa xx.xx.202x.

**I.**

**Predmet zmluvy**

1. Predmetom zmluvy je záväzok:

1.1.1 predávajúceho odovzdať kupujúcemu predmet kúpy uvedený v bode 1.2 tohto článku zmluvy, previesť na neho vlastnícke právo a vykonať zmenu držby predmetu kúpy z evidencie motorových vozidiel na dopravnom inšpektoráte Policajného zboru SR (ďalej len „DI“) a

1.1.2 kupujúceho prevziať predmet kúpy uvedený v bode 1.2 tohto článku zmluvy a zaplatiť predávajúcemu kúpnu cenu vo výške a spôsobom uvedeným v článku II. tejto zmluvy a poskytnúť predávajúcemu súčinnosť pri vykonaní zmeny držby predmetu kúpy z evidencie motorových vozidiel na DI.

* 1. Predmetom kúpy v zmysle tejto zmluvy je:
     1. Typ vozidla, EČV, inventárne číslo, rok výroby, VIN, (ďalej len „predmet kúpy“).

**II.**

**Kúpna cena a platobné podmienky**

1. Kupujúci sa zaväzuje za predmet kúpy zaplatiť predávajúcemu kúpnu cenu stanovenú najvyššou ponukou v rámci 1. časti ponukového konania/2. časti ponukového konania vo výške:
   * 1. Cena predmetu kúpy bez DPH ................................................................. XXX EUR

DPH 23 % .............................................................................................. XXX EUR

Cena predmetu kúpy s DPH ................................................................. XXX EUR

Celková cena predmetu kúpy slovom ...................................................... XXX EUR

(ďalej len „kúpna cena“)

1. Predávajúci sa zaväzuje vyhotoviť zálohovú faktúru kupujúcemu vo výške podľa bodu 2.1.1 tohto článku zmluvy v lehote do kalendárnych 15 (pätnástich) dní odo dňa nadobudnutia účinnosti tejto zmluvy.
2. Dodanie predmetu kúpy je oslobodené od dane v zmysle § 85i ods. 2 Zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“).
3. Splatnosť faktúry je 15 (pätnásť) dní odo dňa jej preukázaného doručenia kupujúcemu.
4. Zaplatením kúpnej ceny sa rozumie deň pripísania kúpnej ceny na účet predávajúceho uvedený v záhlaví zmluvy. Predávajúci vyhotoví daňový doklad k prijatej platbe najneskôr do 15 (pätnástich) dní od pripísania kúpnej ceny na účet predávajúceho.
5. Predávajúci do 15 (pätnásť) dní odo dňa odovzdania predmetu kúpy v zmysle článku III. bod 3.1 tejto zmluvy kupujúcemu vyhotoví vyúčtovaciu faktúru, v ktorej zúčtuje zaplatenú zálohovú faktúru vyhotovenú v zmysle bodu 2.2 tohto článku zmluvy.
6. Faktúra musí byť vyhotovená v súlade s § 74 zákona o DPH.
7. Na účely fakturácie sa za deň dodania predmetu kúpy považuje deň podpísania preberacieho protokolu v zmysle článku III. bod 3.1 tejto zmluvy.
8. Zmluvné strany sa dohodli, že v prípade omeškania kupujúceho s úhradou kúpnej ceny je kupujúci povinný zaplatiť úrok z omeškania vo výške 0,02 % z dlžnej sumy za každý aj začatý deň omeškania.

**III.**

**Odovzdanie predmetu kúpy**

**Nadobudnutie vlastníckeho práva**

1. Predávajúci sa zaväzuje najneskôr do 30 (tridsiatich) dní po pripísaní kúpnej ceny na účet predávajúceho odovzdať a kupujúci sa zaväzuje prevziať predmet kúpy. O odovzdaní predmetu kúpy spíšu zmluvné strany preberací protokol v 4 (štyroch) origináloch, 2 (dve) vyhotovenia pre kupujúceho a 2 (dve) vyhotovenia pre predávajúceho, ktorý podpisuje kupujúci a za predávajúceho je oprávnený podpísať protokol: .... meno zodpovednej osoby.
2. Podpísaním preberacieho protokolu oboma zmluvnými stranami prechádza na kupujúceho vlastnícke právo k predmetu kúpy.
3. Nebezpečenstvo náhodnej skazy a náhodného zhoršenia predmetu kúpy prechádza na kupujúceho súčasne s podpísaním preberacieho protokolu oboma zmluvnými stranami.
4. Odovzdanie a prevzatie predmetu kúpy sa vykoná v mieste uskladnenia predmetu kúpy v priestoroch predávajúceho: ................... názov strediska. Všetky náklady spojené s fyzickým prevzatím predmetu kúpy znáša kupujúci.
5. V prípade, že kupujúci nepristúpi k prevzatiu predmetu kúpy v zmysle bodu 3.1 tohto článku zmluvy, má predávajúci právo na zmluvnú pokutu vo výške 0,02 % z kúpnej ceny za každý deň omeškania kupujúceho s prevzatím predmetu kúpy.
6. Predávajúci sa zaväzuje do 20 (dvadsiatich) pracovných dní odo dňa podpísania preberacieho protokolu vykonať zmenu držby predmetu kúpy v evidencii motorových vozidiel na DI. Náklady predávajúceho, ktoré vzniknú na DI v súvislosti  s  vykonaním zmeny držby predmetu kúpy sa zaväzuje uhradiť kupujúci, s výnimkou nákladov predávajúceho súvisiacich s opätovným zaradením predmetu kúpy do evidencie motorových vozidiel (ďalej len „poplatky“), na základe samostatnej faktúry.  Predávajúci vyhotoví samostatnú faktúru na úhradu poplatkov do 10 (desiatich) pracovných dní odo dňa vykonania zmeny držby predmetu kúpy na DI. Splatnosť takejto samostatnej faktúry je 15 (pätnásť) dní odo dňa jej preukázaného doručenia kupujúcemu. Na účely vyhotovenia samostatnej faktúry a fakturácie sa použijú ustanovenia Článku II zmluvy primerane.
7. Kupujúci je povinný predávajúcemu spolu s podpísaným originálom tejto zmluvy doručiť úradne overenú „plnú moc na vykonanie zmeny držby vozidla“ kupujúceho a doklad o uzavretí povinného zmluvného poistenia na predmet kúpy (ďalej len „plná moc a doklad o PZP“), ktorý je (bol) evidovaný na dopravnom inšpektoráte, pre potreby zmeny držby predmetu kúpy. Povinnosť kupujúceho doručiť predávajúcemu úradne overenú plnú moc na vykonanie zmeny držby vozidla je splnená aj v prípade, že ju kupujúci nahradí plnou mocou podanou prostredníctvom elektronickej služby. V prípade, ak kupujúci nedoručí jedným z vyššie uvedených spôsobov plnú moc spolu s podpísaným originálom tejto zmluvy a doklad o PZP podľa predchádzajúcej vety tohto bodu, je povinný tak urobiť bezodkladne, najneskôr do 3 (troch) dní odo dňa doručenia písomnej výzvy predávajúceho. V prípade, ak z dôvodu nedoručenia vyššie uvedených dokumentov predávajúci nebude môcť splniť povinnosť v zmysle ustanovenia § 116 ods. 3 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov – oznámenie o zmene vlastníctva a držby predmetu kúpy, je kupujúci povinný nahradiť predávajúcemu všetku škodu, ktorá by predávajúcemu v tejto súvislosti vznikla (najmä nie však výlučne pokutu uloženú orgánom Policajného zboru).
8. Predávajúci doručí kupujúcemu prípadnú písomnú dokumentáciu súvisiacu so zmenou držby predmetu kúpy v evidencii motorových vozidiel na DI do 7 (siedmich) dní odo dňa vykonania tejto zmeny držby.

**IV.**

**Zodpovednosť za vady a odstúpenie od zmluvy**

1. Kupujúci sa pred podpísaním preberacieho protokolu dôkladne oboznámil s technickým stavom predmetu kúpy, uvedený stav berie bez výhrad na vedomie a predmet kúpy v stave, ktorý zodpovedá stavu v čase osobnej obhliadky, od predávajúceho preberá.
   1. Nakoľko je predmet kúpy použitý, predávajúci nezodpovedá za prípadné vady predmetu kúpy vzniknuté jeho použitím a opotrebením, a teda momentom prevzatia predmetu kúpy od predávajúceho zodpovedá za prípadnú náhodnú skazu a zhoršenie predmetu kúpy kupujúci.
   2. Predávajúci má právo jednostranne písomne odstúpiť od zmluvy v prípade, ak kupujúci neuhradí kúpnu cenu ani v náhradnej 15 (pätnásť) dňovej lehote, ktorá plynie odo dňa nasledujúceho po dni doručenia písomnej výzvy na zaplatenie kúpnej ceny v náhradnej lehote adresovanej zo strany predávajúceho kupujúcemu, alebo ak kupujúci nepredloží plnú moc a doklad o PZP v súlade s článkom III. bodom 3.7  tejto zmluvy. Odstúpenie je účinné dňom jeho doručenia kupujúcemu.
   3. Na účely zmluvy sa za deň doručenia písomnosti považuje deň prevzatia písomnosti adresátom. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak sa nepodarí doručiť písomnosť adresátovi, za deň doručenia sa považuje tretí deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi. Na účely tejto zmluvy sa písomnosťou rozumie písomná komunikácia medzi zmluvnými stranami, napr. faktúra podľa článku II zmluvy, výzva a odstúpenie od zmluvy podľa bodu 4.3 tohto článku zmluvy a iné.

**V.**

**Osobitné ustanovenia**

1. Kupujúci týmto vyhlasuje, že si predávajúci splnil informačnú povinnosť voči kupujúcemu v zmysle článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len " GDPR"), a to v súvislosti so spracúvaním osobných údajov kupujúceho na účely plnenia kúpnej zmluvy, na účely rokovania o tejto zmluve a na účely plnenia zákonných povinností v zmysle osobitných predpisov, ktorými je predávajúci viazaný.

**VI.**

**Záverečné ustanovenia**

1. Zmluva nadobúda platnosť dňom jej podpisu obidvoma zmluvnými stranami. V zmysle § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

Ustanovenia tejto zmluvy je možné zmeniť alebo zrušiť len po vzájomnej dohode zmluvných strán, a to písomnými dodatkami podpísanými oboma zmluvnými stranami.

1. Práva a povinnosti zmluvných strán neupravené v tejto zmluve sa riadia príslušnými ustanoveniami Občianskeho zákonníka a ostatnými všeobecne záväznými právnymi predpismi platnými a účinnými v Slovenskej republike. V prípade vzniku sporu týkajúceho sa zmluvy alebo jej aplikácie sa zmluvné strany zaväzujú tento riešiť predovšetkým dohodou. V prípade, že to nebude možné, o veci rozhodne príslušný súd v zmysle právnych predpisov.
2. Táto zmluva bola vyhotovená v štyroch (4) vyhotoveniach, kupujúcemu sú určené 2 (dve) vyhotovenia a predávajúcemu 2 (dve) vyhotovenia.
3. Neplatnosť niektorého z ustanovení zmluvy nemá vplyv na platnosť ostatných ustanovení. Ak sa niektoré z ustanovení zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným, primerane zodpovedajúcim právnemu významu pôvodného ustanovenia.
4. Zmluvné strany vyhlasujú, že si túto zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto zmluve zmluvné strany považujú za určité, zrozumiteľné a nie za nápadne nevýhodných podmienok. Zmluvné strany sú viazané prejavmi svojej vôle urobenými v zmluve a vyhlasujú, že ich zmluvná voľnosť nie je ničím obmedzená, že majú právo nakladať s predmetom Zmluvy, Zmluva vyjadruje ich slobodný a vážny úmysel, súhlasia s jej obsahom, zmluvné prejavy sú im dostatočne zrozumiteľné a určité a právny úkon je urobený v predpísanej forme.

V  dňa: V Bratislave dňa: .......................

Kupujúci: Predávajúci:

...................................................... ......................................................

Ing. Filip Macháček

predseda predstavenstva

a generálny riaditeľ

......................................................

PhDr. Rastislav Droppa

podpredseda predstavenstva